singer rahul sipligunj interview after bigg boss telugu season 3 winner
110 % బార్బర్ షాప్ పెడతా: రాహుల్ సిప్లిగంజ్ ఇంటర్వ్యూ
బిగ్ బాస్ సీజన్ 3 విజేతగా అవతరించిన రాహుల్ సిప్లిగంజ్‌కు అభిమానుల నుండి ఘన స్వాగతం లభించింది. రాహుల్‌ని విజేతగా ప్రకటించగానే వందలాది మంది అన్నపూర్ణ స్టుడియోకి చేరుకుని భారీ ర్యాలీ నిర్వహించారు.
Samayam Telugu | Updated:
Nov 4, 2019, 01:30PM IST
బిగ్ బాస్ సీజన్ 3
ఆటలోనైనా.. పాటలోనైనా.. మాటలోనైనా.. గొడవలోనైనా.. లవ్‌లోనైనా.. రొమాన్స్‌లోనైనా.. 110 పర్సెంట్ అనే ఊతపదంతో బిగ్ బాస్ హౌస్‌లో తన మార్క్ చూపించి బిగ్ బాస్ సీజన్ 3 టైటిల్‌ను ఎగరేసుకుపోయాడు రాహుల్. మధ్యతరగతి ఫ్యామిలీ నుండి వచ్చిన రాహుల్.. తన ఒరిజినాలిటీని నేటివిటినీ ఎక్కడా దాచుకోకుండా తన కులవృత్తి ప్రేమిస్తూ కోట్ల మంది హృదయాలను గెలుచుకున్నారు.
బిగ్ బాస్ సీజన్ 3 విజేతగా అవతరించిన రాహుల్ ప్రేక్షకులు అందించిన ఈ విజయంతో మరింత బాధ్యత పెరిగింది అంటున్నాడు. ఆయన మాట్లాడుతూ..
Recommended byColombia
బిగ్ బాస్ నన్ను పది మెట్లు పైకి ఎక్కించింది..
110 పర్సెంట్ చాలా హ్యాపీగా ఫీల్ అవుతున్నా. కోట్లాది మంది నాకు ఓట్లు వేసి బిగ్ బాస్ విన్నర్‌ని చూసినందుకు. నా లైఫ్‌లో నేను రెండు మూడు స్టెప్‌లు ఎక్కి పైకి వస్తే.. బిగ్ బాస్ నన్ను పది మెట్లు పైనే ఎక్కించింది. నాకోసం ఇంత చేసినందుకు థాంక్స్. ఇంత మంది జనం, ఈ ఫాలోయింగ్‌ను చూస్తుంటే నా బాధ్యత మరింత పెరిగింది.
బిగ్ బాస్ నన్ను వేరే లెవల్‌కి తీసుకువెళ్లింది..
తెలుగు సినిమా ఇండస్ట్రీలో ఇద్దరు పెద్ద స్టార్లు చిరంజీవి, నాగార్జున చేతుల మీదుగా టైటిల్ అందుకోవడం నా అదృష్టంగా భావిస్తున్నా.
నేను మిడిల్ క్లాస్ ఫ్యామిలీ నుండి వచ్చి ఏవో కొన్ని పాటలు పాడినా. కొన్ని మ్యూజిక్ వీడియోస్ చేసినా. అప్ కమింగ్‌లో ఉన్న నన్ను బిగ్ బాస్ షో వేరే లెవల్‌కి తీసుకుని వెళ్లింది.
Read Also: ‘బిగ్ బాస్ షో ఫైనల్ రిజల్ట్స్.. స్త్రీ జాతికే అవమానం’
బార్బర్ షాప్ పెడతా.. 110 పర్సెంట్
నేను బార్బర్ పనిని వదిలిపెట్టను. నా వృత్తి అంటే నాకు చాలా ఇష్టం. అందుకే బిగ్ బాస్ ఫ్రైజ్ మనీతో బార్బర్ షాప్ పెడతా అని చెప్పా. మేం చాలా కష్టపడి వచ్చాం. నా తల్లిదండ్రులు నాకు బాగా సపోర్ట్ చేశారు. వాళ్ల ముందు నేను టైటిల్ తీసుకోవడం జీవితంలో మర్చిపోలేను.
నాపై రూమర్స్ కామన్..
బిగ్ బాస్ ఇచ్చే టాస్క్‌లను బట్టి చాలా రూమర్స్ వచ్చాయి. అవన్నీ చిన్న చిన్నవే పట్టించుకోవాల్సిన అవసరం లేదు. పునర్నవి బాగా సపోర్ట్ చేసింది. ఆమెతో పాటు హౌస్‌లో ఉన్న వాళ్లందరితోనూ నాకు మంచి బాండింగ్ ఉంది. చిన్న చిన్న గొడవలు వచ్చినా అవి గేమ్ వరకే.
నా మైండ్ దొబ్బింది..
చిరంజీవిని నాగార్జునని స్టేజ్‌పై చూడగానే నా మైండ్ దొబ్బింది. షాక్‌లోకి వెళ్లిపోయా. నా పక్కన ఉండి నన్ను పొగడటం ఊహించలేదు. ఆయన బర్త్ డే నా బర్త్ డే ఒకేరోజు అని వందసార్లు అనుకునేవాడిని. ఇప్పుడు ఆయన నా గురించి మాట్లాడుతుంటే ఈ జన్మకు ఇది చాలనిపించింది. నాగార్జున ఎప్పటికీ కింగే.